Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1919

8. § A feladó minden gépjármû egységre köteles két példányban tartozékjegyzéket a 7.1. számú Melléklet mintájának megfelelõen, a feladási ország nyelvén, az OSZZSD valamelyik (kínai, orosz) munkanyelvére, nevezetesen – Azerbajdzsán Köztársaságba, a Belarusz Köztársaságba, a Bulgár Köztársaságba, az Észt Köztársaságba, Grúziába, a Lengyel Köztársaságba, a Lett Köztársaságba, a Litván Köztársaságba, Kazahsztán Köztársaságba, a Kirgiz Köztársaságba, Moldova Köztársaságba, az Oroszországi Föderációba, Tádzsikisztán Köztársaságba, Türkmenisztánba, Ukrajnába és az Üzbekisztán Köztársaságba irányuló fuvarozás esetén orosz nyelvre; – a Vietnami Szocialista Köztársaságba, a Kínai Népköztársaságba és a Koreai Népi Demokratikus Köztársaságba irányuló fuvarozás esetén kínai vagy orosz nyelvre; – a Mongóliába vagy azon át irányuló fuvarozás esetén orosz nyelvre végzett fordítással ellátva kiállítani. A tartozékjegyzékben fel kell tüntetni az üzemanyagtartályban a megengedett mennyiség keretein belül (az 5 t alatti teherbírású gépjármûvek esetén a tartályban az üzemanyag mennyisége nem haladhatja meg a 10 litert, 5 t teherbírás felett a 15 litert) található üzemanyag megnevezését, a gépjármûre felhelyezett ólomzárak mennyiségét, felhelyezésének helyét és jeleit, a tartalék alkatrészeket, könnyen leszerelhetõ tartozékokat, szerszámokat tartalmazó ládák mennyiségét és helyét, hiányos szállítás esetén a hiányzó tartozékok megnevezését, míg irányvonattal történõ fuvarozásnál, ha a szerszámok és a tartozékok fuvarozása külön, fedett kocsiban történik, a következõ bejegyzést kell tenni: „Szerszámok, komplettáló egységek, fõdarabok nélkül feladva (Bycnpyveyn, rovgkerny.ibe lenakb b ypks ye drkalsdakbcm)”. A tartozékjegyzék egy példányát a fuvarlevélhez kell csatolni, a második példányt pedig a vezetõfülkében, utastérben stb. kell elhelyezni vagy a vezetõfülke szélvédõjének belsõ oldalára kell erõsíteni. Szükség esetén a tartozékjegyzékhez megfogási vázlatot kell mellékelni a gépjármû emelõ berendezéssel történõ átrakásához. A feladási vasút belföldi rendelkezései elõírhatják a tartozék-jegyzék többlet példányainak kiállítását a feladási vasút részére.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes